لعبة ترتيب الارقام والالوان بشكل مضاعف للأجهزة بنظام الاندرويد كلاكسي هواوي او غيرها حملها من سوق بلي بشكل مجاني
تصميم هاي اللعبة كلش حلو من ناحية الالوان يعني مراح تأذي عينك اذا لعبت بيها هواي ومن ناحية الاشكال الي حتكون عبارة عن ثري دي وواضح
واجهة اللعبة تكون عبارة عن 3 ازرار الاولة هي المهام الي ينطوهن الك يومية او اسبوعياً وهاي بيها فلوس الي من خلال هاي الفلوس تكدر اذا متت تعيد نفس المرحلة ونفس الوصول.
الزر الثاني الي هو حسابك الي يكلك شكد واصل لفل وشنو مسوي وشكد لاعب اعلى نقطة عندك
الزر الثالث الي هي انواع الالعاب الي موجودة وطبعاً بالواجهة راح تلكة اكثر النقاط الي واصليها بالعالم
اما بالنسبة لأنواع الالعاب راح تكون
الاولى الي هي الرئيسية الي عبارة عن خانات ويها وقت ووعدد اللفات الي عندك تخلص عدد اللفات او يخلص الوقت تخسر لذلك لازم تصير ذكي وتعرف وين تخلي الرقم علمود تحصل اعلى عدد نقاط وطبعاً كل ما تخلي جمعين بنفس الضربة راح تزيد عندك عدد اللفات وعدد النقاط.
اللعبة الثانية الي تكون لا نهائية بدون عداد وقت وبدون عداد لفات وبالتالي تكون هاي اللعبة ما تخلص بس اذا ما لعبتها صح وهي ما تخلي كل الخانات متروسة علمود لا تخسر
اللعبة الثالثة هي لعبة تكون عبارة عن 13 فراغ لازم تمليهن وهاي اللعبة تكون اصعب لان عندك اماكن اقل وتصير اصعب بهواي
اللعبة الرابعة الي هي تكون سريعة يعني ضعف سرعة اللعبة العادية 4 مرات او اكثر وهي تحدي انه تكدر تخلي الطوبة بالمكان الصحيح لو لا
تحميل اللعبة من